section_heading: Organizacija
paragraph_text: Danas Rusini djeluju u Hrvatskoj kroz 8 kulturno-umjetničkih društava, imaju manifestacije Petrovačko zvono i Mikluševačko ljeto, na Hrvatskom radiju Vukovar imaju tjednu emisiju (nakon vijesti u 7 ujutro) Valovi s Dunava (rsn.: Габи з Дунаю) na rsn. jeziku, te časopise Misli s Dunava (godišnjak Saveza Rusina Republike Hrvatske), dvomjesečnik Novu Dumku i časopis za mlade Vjenčić. Ranije je u Mikluševcima djelovalo sportsko društvo SD Rusin Mikluševci, gdje je najaktivniji bio nogometni klub NK Rusin Mikluševci.